cyanic-selkie/wikianc huggingface dataset:
Արևմտահայ գաղթականությունն Ալեքսանդրապոլի գավառում (1914-1922)
Որբանոցներ
Մասնավորապես մեծ թափ են ստանում որբախնամ աշխատանքները։ 1915-1917 թվականների ընթացքում Ալեքսանդրապոլում բացվում են ութ որբանոցներ, որտեղ ապաստանում են ավելի քան 500 արևմտահայ որբեր։ Առաջին որբանոցը բացվում է 1915 թվականի նոյեմբերի քսանին Երիտասարդական միության կողմից, որը մեծ դժվարությունների գնով, միայն իր սեփական միջոցների հաշվին պահում է որբանոցը մինչև 1916 թվականի փետրվարը, երբ Ալեքսանդրապոլի մի քանի ընկերություններ՝ Եղբայրական օգնությունը, Երիտասարդական ընկերությունը, Օրիորդաց կոմիտեն և Բարեգործական ընկերությունը, համաձայնության են գալիս պահել որբանոցը միացյալ ուժերով և նույն վարչության հսկողության տակ։ Այդ որբանոցը անվանվում է Միացյալ ընկերության առաջին որբանոց։ Այն ուներ 5-ից 13 տարեկան 30 երեխա։ 1916 թվականի ապրիլի 25-ին բացվում է Միացյալ ընկերության երկրորդ որբանոցը՝ 62 որբերով։ 1916 թվականի հունիսի 7-ին Բասենի Բաշքեյ գյուղից Ալեքսանդրապոլ տեղափոխված որբերի համար իր առաջին որբանոցն է բացվում Կովկասի հայոց բարեգործական ընկերության Ալեքսանդրապոլի ճյուղը, իսկ 2-րդ որբանոցը բացվում է 1916 թվականի հունիսի 27-ին՝ Սասունից գաղթած 108 որբերի համար։ Երկու որբանցներն էլ Բարեգործական ընկերության Ալեքսանդրապոլի ճյուղի նախագահ Հակոբ Խաչվանքյանի ջանքերի արդ յունքն էին։ Իր որբանոցներն է բացում նաև Կովկասի հայոց բարեգործական ընկերությանը կից, պատերազմից տուժվածներին օգնող Հայկական կենտրոնական կոմիտեն։ Առաջին որբանոցը, որի վերահսկողությունը պատկանում էր Ալեքսանդրապոլի գաղթականական դպրոցի ուսուցչական խմբին՝ Հովսեփ Միրզոյանի ղեկավարությամբ, բացվում է 1916 թվականի ապրիլի 1-ին (Պատերազմից վնասվածներին օգնող Հայկական կենտրոնական կոմիտեի առաջին որբանոց), 1916 թվականի հուլիսին նույն խմբի և Միրզոյանի վերահսկողությամբ բացվում է երկրորդ որբանոցը (Պատերազմից վնասվածներին օգնող Հայկական կենտրոնական կոմիտեի երկրորդ որբանոց), 1917 թվականին նաև՝ երրորդը ։ Այս որբանոցներն այլ հոգաբարձություն չունեին և ամբողջովին ենթարկվում էին Կենտրոնական կոմիտեին։ 8-րդ որբանոցը, որ հատկացված էր զուտ քոսոտ-քաչալներին, զատված էր մյուս որբանոցներից և ոչ մի առնչություն չուներ նրանց հետ։ 1917 թվականի հունվարի 15-ին Լոնդոնի Հայկական Կարմիր խաչի և փախստականների կոմիտեի հիմնադիր Էմիլի Ռոբինսոնի միջոցներով 8-12 տարեկան 40 սասունցիների համար Ալեքսանդրապոլում մի նոր որբանոց է բացվում, որն անվանվում է նրա անունով՝ «Ռոբինսոն»։
Աղբյուրներ
Կատեգորիա:Հայաստանի առաջին հանրապետություն Կատեգորիա:Հայոց ցեղասպանությունից փրկվածներ
Տեղեկատվական և հաղորդակցության տեխնոլոգիաները զարգացման համար
Տեղեկատվական և հաղորդակցության տեխնոլոգիաները զարգացման համար, (ՏՀՏԶՀ) (Information and communication technologies for development (ICT4D)) տեղեկատվական և հաղորդակցության տեխնոլոգիաների (ՏՀՏ) կիրառումն է սոցիալական, տնտեսական և քաղաքական զարգացման նպատակով՝ հատուկ ուշադրություն դարձնելով աղքատ ու խոցելի մարդկանց ու համայնքներին օգնությանը։ Այն կոչված է օգնելու միջազգային զարգացմանը տեխնոլոգիական անհավասարությունը փոքրացնելով և ապահովելով տեխնոլոգիաներին հավասար հասանելիություն։ Բջջային հեռախոսակապի և կապի համակարգերի համաշխարհային տարածումը, ինտերնետային ցանցերի աճը եւ լայնաշերտ ենթակառուցվածքի լայն տարածումն ազդում են միջազգային արտադրության եւ առևտրի օրինաչափությունների վրա։ Այդ տեխնոլոգիաներին հավասար հասանելիության ապահովումը համարշարհային զարգացման կարևորագույն խնդիրներից է։ ՏՀՏԶՀ հիմնասյուներն են «զարգացում», «աճ», «առաջընթաց» և «գլոբալիզացիայի» և շատ հաճախ մեկնաբանվում է որպես տեխնոլոգիաների օգտագործումը հանուն ավելի մեծ բարիքներ մատուցելու. Գրականության մեջ հաճախ օգտագործվում է նաև «թվային զարգացում» տերմինը ։ ՏՀՏԶՀ հիմնված է սոցիոլոգիայի, տնտեսագիտության, գրականագիտության, ինֆորմատիկայի, հաղորդակցության և այլ գիտությունների տեսությունների վրա.
Պատմություն
ՏՀՏԶՀ-ի ստեղծման հիմքում ընկած են նորաստեղծ ինֆորմացիոն տեխնոլոգիաների զարգացող երկրներում պայմանները բարելավելու համար կիրառելու փորձերը։
Այն ֆորմալ տեսք ստացավ մի շարք զեկույցների, համաժողովների և ֆինանսական ծրագրերի արդյունքում, որոնք դարձան քաղաքականության մշակման առանցքային հիմք, մասնավորապես՝ Համաշխարհային բանկի1998 Համաշխարհային զարգացման զեկույցը , որն ընդգծեց գիտելիքի և ՏՀՏ դերը զարգացման համար, G8-ի Թվային հնարավորությունների աշխատանքային խմբի զեկույցը, ըստ որի ՏՀՏ-ն առանցքային դեր է խաղում մարդկային զարգացման գործում, Տեղեկատվական հասարակության համաշխարհային վեհոժողովները, որոնք կայացան 2003 թ. Ժնևում և 2005թ. Թունիսում։
ՏՀՏԶՀ էվոլյուցիան կարելի է բաժանել երեք փուլերի.
Կիրառություններ
ՏՀՏ զարգացման օգնությունն ու ծրագրերը տարբեր են կախված կիրառման ոլորտից. Հետևաբար ՏՀՏԶՀ ծրագրերը դասակարգվում են կախված դրանց ըստ ճյուղային և թեմատիկ կիրառությունների։ ՏԶՏՀ  հիմնական ոլորտներն են.
Թեմատիկ կիրառությունները մյուս կողմից կարող են ներառել մեկ կամ ավելի ոլորտներ։ Օրինակներից են բնապահպանական, սեռական, մասնակցային, կայուն զարգացման, կառավարման, տարածքային զարգացման և գլոբալիզացիոն ծրագրերը։
Ծանոթագրություններ
Կատեգորիա:Տեղեկատվական տեխնոլոգիաներ
Հովհաննես Սահակյան
Հովհաննես Միշայի Սահակյան, հայ քաղաքական գործիչ, Հայաստանի Հանրապետության Ազգային ժողովի պետական-իրավական հարցերի մշտական հանձնաժողովի նախկին նախագահ։
Կրթություն
1999 թ. ավարտել է Երևանի պետական համալսարանի իրավաբանական ֆակուլտետը։ Իրավաբան։
Պարգևներ
Ամուսնացած է, ունի երկու զավակ։
Արտասովոր ցուցահանդես
«Արտասովոր ցուցահանդես» (არაჩვეულებრივი გამოფენა), 1968 թվականին ռեժիսոր Էլդար Շենգելայայի նկարահանած վրացական ֆիլմ։
Սյուժե
Գավառական քանդակագործ Ագուլի Էրիսթավին երազում է ուսուցչի նվիրած մարմարի կտորից մի արտասովոր բան կերտել։ Ռազմաճակատից վերադառնալուց հետո, սակայն, Ագուլին միայն մասնավոր պատվերներ է ընդունում իր մեծ ընտանիքը պահելու համար։ Նա մասնագիտանում է տապանաքարերի և հանգուցյալների կիսանդրիների ստեղծման գործում։ Մի օր, ընկերների հետ կերուխում անելուց հետո, Ագուլին ու նրա կինն անցնում են գերեզմանոցով՝ Ագուլիի «անհատական ցուցահանդեսով», և Ագուլին հեգնանքով խոստովանում է, որ ընդամենը վատնել է տաղանդը։ Ի վերջո, Ագուլին որոշում է իր երազանքների մարմարի բեկորը նվիրել միակ աշակերտին։
Լորենց ֆոն Շտեյն
Լորենց ֆոն Շտեյն (Lorenz von Stein, 18 նոյեմբերի, 1815, Բորբի (ներկայում՝ Էկկերնֆյորդում), Շլեզվիգ Հոլշտայն, Գերմանական միություն - 23 սեպտեմբերի, 1890, Հադերսդորֆ-Վեյդլինգաու (ներկայում՝ Վիեննայի տարածքում), Ավստրո-Հունգարիա), գերմանացի փիլիսոփա-հեգելական, իրավագետ, պատմաբան, տնտեսագետ, Ճապոնիայի կառավարության խորհրդական, սոցիալական պետության գաղափարի հեղինակը ։ Վերադասակարգային սոցիալական միապետության կողմնակից, մարքսիստական կոմունիզմի քննադատ, աջ սոցիալ-դեմոկրատիայի նախակարապետ (նրա ազդեցությունն են կրել Ֆերդինանդ Լասալը, ավստրոմարքսիզմը)։
Կենսագրություն
Լորենց ֆոն Շտեյնը ծնվել է 1815 թվականի նոյեմբերի 18-ին Բորբիում։ Փիլիսոփայություն է սովորել Քիլի ու Ենայի համալսարաններում։ Ստաժավորում է անցել Ֆրանսիայում՝ ուսումնասիրելով սոցիալիզմ։ Նրա հետազոտությունների արդյունքներն ամփոփվել են «Սոցիալիզմն ու կոմունիզմը ժամանակակից Ֆրանսիայում» (1842), որ գերմանական հասարակությանը (այդ թվում Կարլ Մարքսին ու Ֆրիդրիխ Էնգելսին ) ծանոթացրել է սոցիալիստական իդեալների հետ։
1846 թվականին Լորենց ֆոն Շտեյնը արժանացել է Քիլի համալսարանի պրոֆեսորի կոչման, սակայն 1851 թվականին հեռացվել է աշխատանքից Շլեզվիգը Պրուսիային միացնելու հարցում իր ունեցած հայացքների պատճառով։ 1855-1885 թվականներին Լորենց ֆոն Շտեյնը եղել է Վիեննայի համալսարանի պրոֆեսոր, որտեղ 1882 թվականին նրա դասախոսություններին ներկա է գտնվել Ճապոնիայի նախարար-բարեփոխիչ Իտո Խիրոբումին ։ 1874 թվականի դեկտեմբերի 13-ին Շտեյնն ընտրվել է Սանկտ Պետերբուրգի գիտությունների ակադեմիայի թղթակից-անդամ ։
Արտաքին հղումներ
Կատեգորիա:Գերմանացի փիլիսոփաներ Կատեգորիա:Գերմանացի տնտեսագետներ Կատեգորիա:Գերմանացի պրոֆեսորներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Փարիզի համալսարանի շրջանավարտներ Կատեգորիա:Գերմանացի հակակոմունիստներ
Բերեգովայա փողոց (Դոնի Ռոստով)
Բերեգովայա փողոց (Береговая улица), փողոց Ռուսաստանի Դոնի Ռոստով քաղաքի կենտրոնական և Նախիջևանի հատվածներում։ Ժամանակակից տեսանկյունից փողոցը բաժանում է Դոնի աջ առափն ու քաղաքի զանգվածային կառուցապատման առաջին գիծը, իսկ սկզբնապես այն և առափը միասնական միավորն էին և ունեին նույն անունը։ Փողոցը սկսվում է Սիվերսի պողոտայից և անցնում Դոնի երկայնքով մինչև Կիզետերինովսկայա ձորակ` ընդհատվելով միայն Բոգատյանովսկի զառիվայրից մինչև Դերժավինի նրբանցք ընկած հատվածում։
Պատմություն
Բերեգովայա (Առափնյա) փողոցը նավագնացության ժամանակաշրջանում միշտ եղել է Դոնի Ռոստովի ամենաբանուկ փողոցներից մեկը, կառցապատված է եղել պահեստներով և մառաններով, Հարավարևելյան երկաթուղու առևտրային ճյուղի կառուցումից հետո նրա ակտիվությունն ավելի է մեծացել։ Առաջին համաշխարհային պատերազմից առաջ ավարտվում էր առափի բարեկարգումը հարակից տարածքների` Տեմեռնիկի գետաբերանից մինչև Բոգատյանովսկի զառիվայր սալապատումով, որը սկսվել էր 1897 թվականին։ Փողոցի բարեկարգումը կատարվել է արդեն խորհրդային տարիներին։ 1949 թվականին բարեկարգվել է առաջին հատվածը` Տեմեռնիկի գետաբերանից մինչև Սոկոլովի պողոտայի առանցքը, քառորդ դար անց` մինչև «Կարմիր Դոն» գործարանն ընկած հատվածը ։
Արդի վիճակ
Բերեգովայան Սիվերսի պողոտայից մինչև Բոգատյանովսկի զառիվայրն ընկած հատվածում Դոնի Ռոստով քաղաքի ամենագեղեցիկ փողոցներից է, քաղաքի դեմքը Դոնի կողմից։ Նրա երկայնքով տեղակայված են մի քանի հուշարձաններ, գեղեցիկ շենքեր, բարեկարգ առափ և Պարամոնովի պահեստները, որոնք պատմության և մշակույթի դաշնային նշանակության հուշարձաններ են։ 2011 թվականին առափի` Սիվերսի պողոտայից մինչև Բոգատյանովսկի զառիվայրն ընկած հատվածը, որը նախկինում փողոցի մի մասն էր, ստացավ պուրակային գոտու իրավաբանական կարգավիճակ ։ Դերժավինի նրբանցքից մինչև Կիզետիրինովսկայա ձորակն ընկած հատվածում փողոցը ներկայում գործնական հետաքրքրություն չի ներկայացնում։ Սակայն հայտարարվել է փողոցի Բոգատյանովսկի զառիվայրից արևելյան ուղղությամբ մինչև 13-րդ գիծ շարունակության նախագծման մրցույթ. նախատեսվում է կառուցել երթևեկության 4 գոտի, 20-40-մետրանոց հենասյուներով 310-մետրանոց էստակադ, ինչպես նաև շրջանաձև տրանսպորտային հանգույց։ Բերեգովայա փողոցի և Դոնի հարակից առափի ընդլայնումը սերտորեն կապված է Թատերական զառիվայրի ապագա պլանավորման և դեպի Կանաչ կղզի անցման հետ, որի ուղղությամբ նախատեսվում է ապագայում կառուցել կամուրջ։ Փողոցի նշված միացնող հատվածի տարածքը, որտեղ այժմ գտնվում է գետային նավահանգիստը, նախատեսվում է զարգացնել որպես հանրային-գործարար գոտի` հյուրանոցների, հանգստի գոտիների և գրասենյակային շենքերի կառուցումով ։
Ծանոթագրություններ
Կատեգորիա:Դոնի Ռոստովի փողոցներ Կատեգորիա:Փողոցներ այբբենական կարգով
Հունաստանի Սուպերլիգա
Հունաստանի Սուպերլիգա (Ελληνική Σούπερ Λιγκ), Հունաստանի ֆուտբոլի բարձրագույն լիգան է։ Այն կազմավորվել 2006 թվականի հուլիսի 16-ին և փոխարինել է Ալֆա Էթնիկի-ին որպես Հունաստանի բարձրագույն լիգա։ Լիգայում հանդես են գալիս 16 ակումբ, մրցաշրջանը տևում է օգոստոսից մինչև մայիս, ամեն ակումբ խաղում է 30 անգամ։ 2013 թվականի մայիսի դրությամբ Սուպերլիգան համարվում է Եվրոպայի 12-րդ ուժեղագույն լիգան, հաշվարկները կատարվել են նախորդ հինգ տարիներին հունական ակումբենրի եվրոպայում խաղացած հանդիպումների արդյունքներով։: Պանհելենիկ մրցաշարի հիմնադրումից հետո 1927 թվականին միայն վեց ակումբ է դարձել երկրի չեմպիոն, դրանք են Աթենքի մեծ եռյակը (Օլիմպիակոս, Պանատինաիկոս և ԱԷԿ Աթենքը) և ՊԱՕԿը, Արիսը և Լարիսսան։ Օլիմպիակոսը հաղթել է մրցույթը 43 անգամ։
Կառուցվածք
Սուպերլիգայի երկու ակումբեր մասնակցում են ՈՒԵՖԱ Չեմպիոնների լիգայի մրցաշարին։ Սուպերլիգայի հաղթողը մասնակցում է Չեմպիոնների լիգայի խմբային փուլից, իսկ երկրորդից հինգերորդ տեղ գրաված ակումբերը պայքարում են երկրորդ ուղեգրի համար, որը սկսում է իր մրցելույթները Չեմպիոնների լիգայի երրորդ որակավորման փուլից։
Ծանոթագրություններ
Կատեգորիա:Եվրոպայի ֆուտբոլի բարձրագույն լիգաներ
Նոդար Անդղուլաձե
Նոդար Դավիթի Անդղուլաձե (ნოდარ ანდღულაძე, 13 դեկտեմբերի, 1927, Թիֆլիս, Վրացական ԽՍՀ, ԽՍՀՄ - 30 հունվարի, 2013), վրացի խորհրդային օպերային երգիչ (տենոր), Վրացական ԽՍՀ ժողովրդական արտիստ (1965) ։
Կենսագրություն
Նոդար Անդղուլաձեն ծնվել է 1927 թվականի դեկտեմբերի 13-ին Թիֆլիսում (այժմ՝ Թբիլիսի), օպերային երգիչ Դավիթ Անդղուլաձեի ընտանիքում ։
Սովորել է Թբիլիսիի համալսարանի բանասիրական ֆակուլտետում, որն ավարտել է 1950 թվականին, ապա սովորել է Թբիլիսիի կոնսերվատորիայում (ավարտել է 1963 թվականին, սովորել է հոր՝ Դավիթ Անդղուլաձեի դասարանում)։ Կոնսերվատորիայում սովորելու ժամանակ՝ 1961-1962 թվականներին, ստաժավորման է ուղարկվել Միլան՝ «Լա Սկալա» ։
1956 թվականին առաջին անգամ ելույթ է ունեցել Թբիլիսիի Զաքարիա Փալիաշվիլու անվան օպերայի և բալետի թատրոնում՝ կատարելով Խոզեի դերը ։
Ծանոթագրություններ
Կատեգորիա:Վրացի օպերային երգիչներ Կատեգորիա:Թիֆլիս քաղաքում ծնվածներ Կատեգորիա:Վրացական ԽՍՀ ժողովրդական արտիստներ Կատեգորիա:Տենորներ Կատեգորիա:Թբիլիսիի պետական համալսարանի շրջանավարտներ Կատեգորիա:Խորհրդային օպերային երգիչներ և երգչուհիներ Կատեգորիա:Պատվո շքանշանի ասպետներ (Վրաստան)
Համակարգչային ծրագիր
Համակարգչային ծրագիր, համակարգչով կոնկրետ խնդրի լուծման պրոցեդուրաների որոշակի հրահանգների հաջորդականություն է։ Ծրագիրը համակարգչի ծրագրային ապահովման բաղկացուցիչներից է ։ Կախված ենթատեքստից դիտարկվող եզրույթը կարող է վերաբերվել նաև ծրագրի սկզբնական տեքստին։ Համակարգչային ծրագիրը որպես հեղինակային իրավունքի օբյեկտ և մտավոր սեփականության այլ իրավունքների մաս հանդիսանում է ոչ նյութական արժեքների կատեգորիա։
Ծրագրի ստեղծում
Շատ հաճախ ծրագրի պատկերը պահպանվում է գործարկվող մոդուլի տեսքով (առանձին նիշք կամ նիշքերի խումբ)։ Որպես կանոն, սկավառակի վրա գտնվող այդ կերպարից գործարկվող ծրագիրը օպերատիվ հիշողության մեջ կարող է ստեղծվել ծրագրային բեռնիչով։
Համակարգային ծրագրավորման մեջ ծրագիր անվանում են տվյալները, որոնք օգտագործվում են պրոցեսորի կողմից որպես համակարգչի համակարգի ղեկավարման հրահանգներ ։ Ծրագրի կազմի մեջ մտնում է ինչպես պրոցեսորով կատարվող որոշակի նպատակների հասնելու համար մեքենայական կոդը, այնպես էլ դրա համար անհրաժեշտ տվյալները։ Ծրագրի առանձնահատկություն է հանդիսանում հիշողության մեջ նրա գտնվելը և պրոցեսորով իրագործումը։
Ծրագրային ապահովման մշակման գործընթացը կազմված է մի քանի փուլերից, որոնցից միայն նեղ իմաստով ծրագրային կոդի անմիջական ստեղծումն է կրում «ծրագրավորում» անվանումը։ Կենցաղում ծրագրավորում ասելով ենթադրվում է համակարգային ապահովման մշակման ողջ գործընթացը, իսկ այդ գործունեությամբ զբաղվող մարդկանց անվանում են ծրագրավորող։
Ծրագրի սկզբնական տեքստերի գրառումը ծրագրավորման լեզուներով մարդու համար հեշտացնում է դրանց հասկանալու ու խմբագրման գործը։ Դրան մասնավորապես օգնում են մեկնաբանությունները, որոնք թույլատրվում են շատ լեզուների գրելաոճում (սինտակսիսում)։ Համակարգչում ծրագրի պատրաստի տեքստը վերափոխվում է (կոմպիլացվում է) մեքենայական կոդի։
Որոշ ծրագրավորման լեզուներ թույլ են տալիս գործել առանց ծրագրի նախնական կոմպիլյացիայի և թարգմանել այն մեքենայական կոդում անմիջապես կատարման ընթացքում։ Այդ գործընթացն անվանում են դինամիկ կոմպիլյացիա։ Այն թույլ է տալիս հասնել տարբեր սարքային և ծրագրային հարթակների միջև մեծ անցողիկության՝ պահպանելով կոմպիլյացիայի բոլոր առավելությունները։
Մեկնաբանվող ծրագրերը, որոնց համար որպես կանոն չի կիրառվում կոմպիլյացիայի գործընթացը և որոնք մեկնաբանվում են օպերացիոն համակարգի կամ հատուկ մեկնաբան-ծրագրերի կողմից, կոչվում են սկրիպտներ կամ սցենարներ։
Համակարգչային ծրագրերի սկզբնական տեքստերի մեծ մասը ծրագրավորման լեզուներում կազմված են ներդրված ալգորիթմի ճշգրիտ նկարագրությամբ ցուցումների ցուցակից։ Ծրագրավորման մեջ նման մոտեցումը կոչվում է իմպերատիվ։ Կիրառվում են նաև ծրագրավորման այլ մեթոդաբանություններ։ Օրինակ՝ մշակվող տվյալների սկզբնական և պահանջվող բնութագրերի նկարագիրը և համապատասխան ալգորիթմի լուծման հատուկ մեկնաբան-ծրագրի ընտրության ներկայացումը։ Այդպիսի մոտեցումը կոչվում է դեկլարատիվ ծրագրավորում։ Դեկլարատիվ ծրագրավորմանն են վերաբերվում ֆունկցիոնալ և տրամաբանական, ինչպես նաև ավելի քիչ տարածում ունեցող ծրագրավորման տեսակները։
Ծրագրի կիրառությունը
Համակարգիչ օգտագործողների մեծ մասն օգտագործում է ծրագրեր, որոնք նախատեսված են կոնկրետ ճշգրիտ խնդիրների կատարման համար, ինչպիսիք են փաստաթղթերի նախապատրաստումն ու ձևավորումը, մաթեմատիկական հաշվարկները, պատկերների մշակումը և այլն։ Համապատասխան ծրագրային միջոցներն անվանում են ճշգրիտ ծրագրեր կամ ճշգրիտ ծրագրային ապահովում։ Հաշվողական համակարգերի բաղադրիչների ղեկավարումը և ճշգրիտ ծրագրերի գործառույթավորման համար միջավայրի ձևավորումն իր վրա է վերցնում համակարգային ծրագրային ապահովումը, որի առավել կարևոր մաս է հանդիսանում օպերացիոն համակարգը։
Իրավական տեսանկյուն
Ընդհանուր մատչելի սկզբնական տեքստով ծրագրերին անվանում են բաց։ Շատ երկրներում համակարգչային ծրագրերը հանդիսանում են հեղինակային իրավունքի օբյեկտ։ Որոշ երկրներում համակարգչային ծրագրերը կարող են պաշտպանվել պատենտով։
Սահմանումներ
Ծրագիրը տվյալների համախումբ է, նախատեսված որոշակի ալգորիթմի իրագործման նպատակով տվյալների մշակման համակարգի կոնկրետ բաղադրիչների ղեկավարման համար։
Ծանոթագրություններ
Կատեգորիա:Ծրագրավորում Կատեգորիա:Ծրագրային ապահովում
Արքայուն
Արքայուն, մոնղոլների՝ քրիստոնյաներին տված անվանումը։ Հանդիպում է չինական, պարսկական, արաբական, հայկական և վրացական աղբյուրներում՝ իբրև անձնանուն կամ դավանական պատկանելություն ցույց տվող վերադիր։ Ենթադրում են, որ «Արքայուն» բառը ծագել է՝
Վերջին ստուգաբանության հեղինակը ակադ․ Նիկողայոս Մառն է, որը Արքայունի գործածությունը կապել է Հայաստանից (սկսած 7-րդ դարից) Միջին Ասիա ու Չինաստան հեռացած քաղկեդոնական հայերի հետ։
Կատեգորիա:Քրիստոնեություն Կատեգորիա:Մոնղոլերեն
Մեզ
Մեզ, կենդանիների և մարդու երիկամներում մշակվող արտաթորության նյութ։ Մեզի միջոցով օրգանիզմից հեռանում են ավելցուկային ջուրը, աղերը, նյութափոխանակության վերջնական արգասիքները, ինչպես նաև օտար նյութերը։ Բնականոն մեզը թափանցիկ, հարդագույն հեղուկ է, տեսակարար կշիռը 1, 010-1, 025 գ/սմ3 է, pH=4, 8÷8, 0։ Մեզը պարունակում է մոտ 96% ջուր, 1, 5% աղեր, 2, 5% օրգանական նյութեր (միզանյութ, միզաթթու և այլն)։ Հասուն մարդն օրական արտազատում է 1000-1800 մլ մեզ։ Մեզի քանակը և բաղադրությունը կախված են խմելու ռեժիմից, սննդի բնույթից, շրջապատող միջավայրի ջերմաստիճանից, ֆունկցիոնալ ծանրաբեռնվածությունից և այլն։ Մեզի քննությամբ որոշում են երիկամների, ինչպես նաև օրգաններում, հյուսվածքներում և ամբողջ օրգանիզմում կատարվող փոխանակության վիճակը։
Բիտում
Բիտում ( – լեռնային ձյութ), օրգանական լուծիչներում (ծծմբածխածին, քլորոֆորմ և այլն) լուծվող պինդ, հեղուկ և գազանման բնական ածխաջրածնային նյութերի կամ նրանց վերամշակման արգասիքների ընդհանուր անվանում։
Լինում են բնական և տեխնիկական։ Բնական բիտումները կաուստաբիոլիտների, նստվածքային ապարների և բնահողերի բաղադրիչ մասերն են։ Կաուստաբիոլիտների բիտումները բաժանվում են սապրոպելիտների և հումիտների բիտումների (թերթաքարային, ածխային, տորֆային բիտումներ) և նավթային բիտումների (նավթագազ, նավթ, օզոքերիտ, ասֆալտ և այլն), որոնք արդյունաբերական ամենամեծ նշանակությունն ունեն։ Պինդ և մածուցիկ նավթային բիտումների հանքավայրերը հանդիպում են կրաքարերի և ավազաքարերի մեջ ներծծված ձևով, իսկ ավելի հազվադեպ մաքուր վիճակում՝ երկրի մակերևույթի վրա նրանց կուտակումների (օրինակ՝ ասֆալտային լճեր) հետևանքով։ Տեխնիկական բիտումները ստացվում են ասֆալտաձյութային նյութերով հարուստ նավթային մնացորդների թորման և տարրալուծման միջոցով։
Ըստ ստացման եղանակի լինում են՝ մնացորդային, օքսիդացված և կրեկինգային։ Բիտումների կարևոր տեխնիկական հատկություններն են՝ ձգելիությունը և ներթափանցությունը (պենետրացիան), փափկացման, բռնկման ջերմաստիճանները։ Տեխնիկայում և շինարարության մեջ լայնորեն օգտագործվում են նավթային պինդ, կիսապինդ և հեղուկ բիտումներ։ Պինդ բիտումները օգտագործվում են փաթթոցային տանիքանյութեր (ռուբերոիդներ) և բիտումային մածիկներ ստանալու համար, կիսապինդը՝ մեկուսիչ նյութերի (օրինակ՝ հիդրոիզոլի, բորուլինի) և քսուքների, ասֆալտային շաղախների արտադրության, իսկ հեղուկ բիտումները՝ ճանապարհաշինության մեջ։ Արդյունաբերության զանազան ճյուղերում օգտագործվող բիտումների 90%-ից ավելին նավթից ստացվող արհեստական բիտումներն են։ Կան նաև պինդ վառելիքի բիտումներ, որոնք ստացվում են տորֆից և գորշ ածխից՝ օրգանական լուծիչների միջոցով։ Դրանց գլխավոր բաղադրամասերը մոմերն ու ձյութերն են։
Օգտագործվում են ձուլման գործում, էլեկտրատեխնիկական արդյունաբերության մեջ և այլուր։
Կատեգորիա:Նավթամթերքներ Կատեգորիա:Կաուստոբիոլիթներ Կատեգորիա:Շինարարական նյութեր
Հովհաննես Հովհաննիսյան (վնասվածքաբան)
Հովհաննես Վարդանի Հովհաննիսյան, հայ վնասվածքաբան-օրթոպեդ։ Բժշկական գիտությունների դոկտոր (1973), պրոֆեսոր (1975)։ ՌԴ վաստակավոր գյուտարար (1984)։
Կենսագրություն
Ավարտել է Երևանի բժշկական ինստիտուտը (1958)։
1961-ից աշխատում է Մոսկվայի Ն․ Պրիորովի անվան վնասվածքաբանության և օրթոպեդիայի կենտրոնական ԳՀԻ-ում, 1978-ից՝ մեծահասակների օրթոպեդիայի կլինիկայի ղեկավար։
Աշխատանքները վերաբերում են հոդային կրճիկի վերականգնման, հոդերի ֆրիկցիոն (շփական) հատկությունների, կենսամեխանիկական առանձնահատկությունների, մեխանիկական և մաթեմատիկական մոդելավորման հարցերի ուսումնասիրությանը։
Ինստիտուտի տնօրեն Ս․ Վոլկովի հետ ստեղծել է վնասված հոդերի ֆունկցիայի և կրճիկային հյուսվածքի վերականգնման ապարատ, որը հայտնի է «Վոլկով-Հովհաննիսյանի հոդակապային դիստրակցիոն (արտաձգման) ապարատ» անունով։ Վերջինս հնարավորություն է տալիս ոչ միայն բուժել ոսկրային կոտրվածքները, այլև երկարացնել վերջավորությունների ոսկորները և ապահովել հոդերի շարժումը։
Աշխատություններ
Այլ աշխատություններ՝
Արտաքին հղումներ
Կատեգորիա:Հայ բժիշկներ Կատեգորիա:Հայ գիտնականներ Կատեգորիա:Հայ վնասվածքաբաններ Կատեգորիա:Հայ օրթոպեդներ Կատեգորիա:Հայ գյուտարարներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ Կատեգորիա:ԽՍՀՄ Պետական մրցանակի դափնեկիրներ Կատեգորիա:ՌԴ պետական մրցանակի դափնեկիրներ Կատեգորիա:Տրոեկուրովյան գերեզմանատանը թաղվածներ Կատեգորիա:ՌԴ վաստակավոր գյուտարարներ
Մեսրոպ Մաքսուդյան
Մաքսուդյան Մեսրոպ, բանասեր, թարգմանիչ։
Սկզբնական կրթությունն ստացել է Կ. Պոլսում։ Այնուհետև սովորել է Էջմիածնի Գևորգյան ճեմարանում, Սորբոնի համալսարանում, հետևել լեզվաբանության դասընթացներին, աշակերտել Ա. Մեյեին։ 1902 թվականին Էջմիածնում ձեռնադրվել է վարդապետ, դասավանդել Գևորգյան ճեմարանում։ 1912 թվականին Փարիզում (ֆրանսիա) լույս է տեսել նրա «Ակնա բարբառը» աշխատությունը։ 1914 թվականին Մաքսուդյանը դարձել է Փարիզի լեզվաբանական ընկերության անդամ։ Գրել է հոդվածներ, կատարել թարգմանություններ Հաֆեզից ու Սաադիից, որոնք տպագրել է «Անահիտ», «Լումա», «Արարատ», «Տարազ» պարբերականներում։ Լույս է ընծայել Հաֆեզի թարգմանությունների մի ժողովածու («Օտար փունջեր», 1905), ինքնուրույն և թարգմանական գործերի ժողովածու («Հույզեր», 1915), Կալիդասայի «Շակունտալա»-ն (հրատարակություն 1949) և այլն։
Թարգմանություններ
Կատեգորիա:Էջմիածնի Գևորգյան ճեմարանի սաներ Կատեգորիա:Հայ բանասերներ Կատեգորիա:Հայ թարգմանիչներ
Եկատերինա Մաքսիմովա
Եկատերինա Սերգեևնա Մաքսիմովա (Екатери́на Серге́евна Макси́мова, ), բալետի ռուս խորհրդային դերասանուհի։ ԽՍՀՄ ժողովրդական արտիստուհի (1973)։
Ծանոթագրություններ
Կատեգորիա:Խորհրդային բալետի արտիստներ Կատեգորիա:ԽՍՀՄ ժողովրդական արտիստներ Կատեգորիա:Մոսկվա քաղաքում մահացածներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Նովոդևիչյան գերեզմանատանը թաղվածներ Կատեգորիա:Ռուս դերասանուհիներ Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ Կատեգորիա:ՌԴ պետական մրցանակի դափնեկիրներ Կատեգորիա:Ռուսաստանի թատերական արվեստի ինստիտուտի շրջանավարտներ Կատեգորիա:Խորհրդային դերասանուհիներ Կատեգորիա:Ռուս պարուհիներ
Ռիո դը Պելպոր
Ռիո դը Պելպոր (Rieux-de-Pelleport), համայնք Ֆրանսիայում՝ Միջին Պիրենեյան մարզի Արյեժ գավառում։ Մտնում է Վարիյ կանտոնի կազմի մեջ։ Համայնք շրջանը Պամեն է։
Համայնքի INSEE կոդ՝ 09245։
Բնակչություն
Համայնքի բնակչությունը 2008 թվականին կազմում էր 1170 մարդ։
Տնտեսություն
2007 թվականի տվյալներով 762 աշխատունակ տարիքի մարդկանցից (15-64 տարեկան) 550-ը տնտեսապես ակտիվ էին, 212-ը անգործունակ (ակտիվության ցուցանիշը 72,2 %, 1999 թվականին եղել է՝ 70,5 %)։ 550 աշխատունակ բնակիչներից 508-ը աշխատում էին (262 տղամարդ և 246 կին), անաշխատանք էին 42-ը (15 տղամարդ և 27 կին)։ 212 անգործունակ մարդկանցից 55-ը աշակերտներ կամ ուսանողներ են, 64-ը թոշակառու, 93-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Մեդուզաներ
Կատեգորիա:Ծովային կենդանիներ
Ժորժե (ֆուտբոլիստ)
Ժորժե Մարկու դի Օլիվեյրա Մորաիս (Jorge Marco de Oliveira Moraes, ), կամ պարզապես Ժորժե, բրազիլացի պրոֆեսիոնալ ֆուտբոլիստ։ Ներկայումս Մոնակոյից վարձավճարով հանդես է գալիս Պորտուի և Բրազիլիայի ազգային հավաքականի կազմում։ Խաղում է ձախ պաշտպանի դիրքում ։
Ֆլամենգո
Ժորժեն Ֆլամենգոյի ակադեմիայի սան է։ Իր պրոֆեսիոնալ դեբյուտը նշեց 2014 թվականի մարտի 16-ին՝ Բանգուի դեմ Լիգա Կարիոկայի խաղում ։ 2014 թվականի սեպտեմբերի 26-ին նա երկարաձգեց իր պայմանագիրը Ֆլամենգոյի հետ մինչև 2017 թվականը ։ Առաջին հանդիպումը Սերիա A-ում անցկացրեց 2015 թվականի հուլիսի 2-ին՝ Ժոինվիլի դեմ խաղում ։ Շուտով Ժորժեն դարձավ թիմի հիմնական կազմի խաղացող՝ առաջ անցնելով Պաբլո Արմերոյից, և 2015 թվականի սեպտեմբերի 6-ին երկարաձգեց իր պայմանագիրը 2 տարով ։ Իր առաջին գոլը պրոֆեսիոնալ կարիերայում խփեց 2016 թվականի ապրիլի 17-ին՝ Բանգուի դեմ Լիգա Կարիոկայի խաղում ։ Առաջին գոլը Սերիա A-ում խփեց մայիսի 29-ին՝ Պոնտե Պրետայի դեմ խաղում ։ Ֆլամենգոյի կազմում Ժորժեն անցկացրեց 82 հանդիպում՝ դառնալով 5 գոլի հեղինակ և ընդգրկվելով 2016 թվականի Սերիա A-ի խորհրդանշական հավաքականում ։
Մոնակո
2017 թվականի հունվարի 26-ին Ժորժեն 8․5 միլիոն եվրոյի դիմաց տեղափոխվեց Մոնակո  ։ Իր դեբյուտը ակումբի կազմում նշեց մարտի 1-ին՝ Ֆրանսիայի գավաթի Օլիմպիկ Մարսելի դեմ խաղում ։ Առաջին հանդիպումը Լիգա 1-ում անցկացրեց ապրիլի 29-ին՝ փոխարինելով Թոմաս Լեմարին Թուլուզի դեմ խաղում ։ Իր առաջին գոլը Մոնակոյի կազմում խփեց մայիսի 20-ին՝ Ռենի դեմ խաղում ։ Իր առաջին մրցաշրջանում Ժորժեն դարձավ 1 հեղինակ անցկացրած 5 խաղերում ՝ օգնելով Մոնակոյին հաղթել Ֆրանսիայի առաջնությունը ։
Իր առաջին հանդիպումը Չեմպիոնների Լիգայում Ժորժեն անցկացրեց 2017 թվականի սեպտեմբերի 13-ին՝ ՌԲ Լայպցիգի դեմ խաղում ։ 2018 թվականի հունվարի 21-ին նա գոլի հեղինակ դարձավ Մեցի դեմ խաղում՝ օգնելով Մոնակոյին հաղթել 3-1 հաշվով ։ 2017-18 մրցաշրջանում Ժորժեն անցկացրեց 22 հանդիպում՝ դառնալով 1 գոլի և 4 գոլային փոխանցման հեղինակ ։
2018 թվականի օգոստոսի 31-ին Ժորժեն 1 տարվա վարձավճարով միացավ Պորտուին  ։
Միջազգային կարիերա
Ժորժեն ներկայացրել է Բրազիլիան մինչև 20 և մինչև 23 տարեկանների երիտասարդական հավաքականներում։ 2015 թվականին նա Մ20 հավաքականի կազմում մասնակցեց աշխարհի առաջնությանը ՝ անցկացնելով 6 հանդիպում և գոլի հեղինակ դառնալով կիսաեզրափակչի Սենեգալի դեմ խաղում ։ Ժորժեն ընդգրկվեց մրցաշարի խորհրդանշական հավաքականում, իսկ Բրազիլիան հասավ առաջնության եզրափակիչ, որտեղ 2-1 հաշվով պարտվեց Սերբիային  ։
Իր դեբյուտը Բրազիլիայի ազգային հավաքականում Ժորժեն նշեց 2017 թվականի հունվարի 26-ին՝ Կոլումբիայի դեմ ընկերական խաղում ։
Միջազգային վիճակագրություն
2018 թվականի օգոստոսի 24-ի դրությամբ
Ուիլյամ Չարլզ Մաքրեդի
Ուիլյամ Չարլզ Մաքրեդի (Macready, ), անգլիացի դերասան և ռեժիսոր։ 1816 թվականին առաջին անգամ ելույթ է ունեցել Լոնդոնի «Քովենտ-Գարդեն» թատրոնում։ 1823 թվականին տեղափոխվել է «Դրուրի-Լեյն» թատրոն (1841-1843 թվականներին՝ ղեկավարներից)։ 1837-1839 թվականներին եղել է «Քովենտ-Գարդեն»-ի ղեկավարներից, բեմադրել Շեքսպիրի «Հենրիխ V», Բայրոնի «Երկու ֆոսկարի»-ն են (եղել է նաև գլխավոր դերերի կատարողը)։ 1851 թվականին վերջին անգամ կատարել է Մակբեթի (Շեքսպիրի «Մակբեթ») դերը։ Խաղացել է նաև Լիր, Համլետ (Շեքսպիրի «Լիր արքա», «Համլետ»)։ Մաքրեդին առաջիններից է, որ բեմում վերականգնել է շեքսպիրյան բնագրերը։
Ծանոթագրություններ
Կատեգորիա:Անգլիացի ռեժիսորներ Կատեգորիա:Անգլիացի դերասաններ Կատեգորիա:Թատրոնի դերասաններ
30 հանդիպում
«30 հանդիպում», ռուսական նկարչական ֆիլմ, ռեժիսոր՝ Տատյանա Կապիտան։ Ֆիլմի պրեմիերան տեղի է ունեցել 2016 թվականի փետրվարի 4-ին։
Քննադատություն
Քննադատող Եվգենի Ուխովը «Film.ru»-ում ֆիլմը գնահատել է որպես հեշտ և զվարճալի կատակերգություն ։ Նատալյա Գրիգորիևան «Ֆիլմ-Թատրոն»-ից կոչ է անում ֆիլմի մակերեսային և բողոքում է թույլ սցենարի համար ։ Օլեսյա Տրոշինան դժգոհեց տափակ և նախագուշակված սյուժետի համար ։
Ծանոթագրություններ
Կատեգորիա:2016 ֆիլմեր Կատեգորիա:Ռուսական կինոկատակերգություններ Կատեգորիա:Ռուսերեն ֆիլմեր
Ժարկո Տոմաշևիչ
Ժարկո Տոմաշևիչ, չեռնոգորացի ֆուտբոլիստ, «Աստանա» ակումբի և Չեռնոգորիայի ազգային հավաքականի պաշտպան։
Ակումբային կարիերա
Ժարկո Տոմաշևիչը կարիերան սկսել է պորտուգալական «Նասիոնալ» ակումբում։ 2009 թվականի օգոստոսի 15-ին Լիսաբոնի «Սպորտինգի» դեմ խաղում նշել է նորամուտը Սանգրիշ լիգայում ։ 2012 թվականի սկզբին Ժարկոն վարձավճարով տեղափոխվել է Ունիան Մադեյրա։ Փետրվարի 12-ին՝ «Պենաֆիելի» դեմ խաղում նշել է նորամուտը նոր թիմի կազմում ։ Փետրվարի 26-ին՝ «Տրոֆենսեի» դեմ խաղում, Տոմաշևիչը խփել է իր առաջին գոլը «Յունիան Մադեյրայի» կազմում ։
2012 թվականի ամռանը Ժարկոն վերադարձել է սերբական «Պարտիզան», որի համար հանդես է եկել երիտասարդական մակարդակում։ Առաջին թիմում նա չի կարողացել կատարել նորամուտը՝ խաղալով հիմնականում երիտասարդական և պահեստային կազմերում։
2013 թվականի ամռանը Ժարկո Տոմաշևիչը տեղափոխվել է բելգիական «Կորտրեյկ»։ Օգոստոսի 17-ին «Շարլերուայի» դեմ խաղում նշել է նորամուտը Ժյուպիլե լիգայում ։ 2014 թվականի օգոստոսի 2-ին Ժարկո Տոմաշևիչը խփել է իր առաջին գոլը «Կորտրեսկի» կազմում՝ աչքի ընկնելով Լիեժի «Ստանդարդի» դեմ խաղում ։
2016 թվականի ամռանը Ժարկոն՝ որպես ազատ գործակալ, պայմանագիր է կնքել «Օստենդեի» հետ։ Հուլիսի 31-ին «Գենկի» դեմ խաղում Ժարկոն նշել է նորամուտը նոր թիմի կազմում ։
Միջազգային կարիերա
2014 թվականի մարտի 5-ին Գանայի հավաքականի հետ ընկերական խաղում Տոմաշևիչի կատարել է նորամուտը Չեռնոգորիայի ազգային հավաքականում ։ Սեպտեմբերի 8-ին՝ 2016 թվականի Եվրոպայի առաջնության ընտրական մրցաշարի՝ Մոլդովայի ազգային հավաքականի դեմ խաղում Ժարկոն խփել է իր առաջին գոլն ազգային հավաքականի կազմում ։
Արտաքին հղումներ
Կատեգորիա:Չեռնոգորացի ֆուտբոլիստներ Կատեգորիա:Չեռնոգորիայի հավաքականի ֆուտբոլիստներ Կատեգորիա:Կորտրեյկի ֆուտբոլիստներ Կատեգորիա:Օստենդեի ֆուտբոլիստներ Կատեգորիա:Ֆուտբոլի պաշտպաններ
Մաքրման աշխատանքներ
Մաքրման աշխատանքներ, հանքավայրից ստորգետնյա եղանակով օգտակար հանածոների հանման աշխատանքներ։ Տարբերում են օգտակար հանածոների համատեղ (համախառն) և անջատ (ընտրողական) հանման Մաքրման աշխատանքներ։ Վերջինիս դեպքում հանքաքարի, ածխի, ապարի ենթաշերտերի առանձին տեսակները հանվում են զատ-զատ։ Մաքրման աշխատանքների հետևանքով առաջացած հանքափորվածքներն անվանում են մաքրման փորվածքներ, դրանց հանքախորշերը՝ մաքրման հանքախորշն է, իսկ օգտակար հանածոների հանույթից առաջացած տարածությունը՝ մաքրման տարածություն։
Կատեգորիա:Հանքային գործ
Յուրի Ֆեդոտով
Յուրի Վիկտորովիչ Ֆեդոտով (Юрий Викторович Федотов, ), ռուս դիվանագետ, 2010 թվականից ՄԱԿ-ի Թմրամիջոցների և հանցագործության դեմ պայքարի գրասենյակի գործադիր տնօրեն (2010-2019)։
Կենսագրություն
2010 թվականի սեպտեմբերի 13-ից մինչև 2019 թվականը՝ ՄԱԿ-ի գլխավոր քարտուղարի տեղակալ, ՄԱԿ-ի Թմրամիջոցների և հանցագործության դեմ պայքարի գրասենյակի գործադիր տնօրեն։
Արտաքին հղումներ
Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:Խորհրդային դիվանագետներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ժողովուրդների բարեկամության շքանշանի դափնեկիրներ
Ալմամի Տուրե
Ալմամի Տուրե (Almamy Touré, ), մալիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է աջ պաշտպանի դիրքում ։
Մոնակո
Տուրեն Մոնակոյի ակադեմիայի սան է ։ Իր պրոֆեսիոնալ դեբյուտը նշեց 2015 թվականի փետրվարի 11-ին՝ Ֆրանսիայի գավաթի Ռենի դեմ խաղում՝ այս խաղում դառնալով գոլի հեղինակ ։ Առաջին հանդիպումը Լիգա 1-ում անցկացրեց փետրվարի 20-ին՝ փոխարինելով Լևեն Կուրզավային Նիսի դեմ խաղում ։ Իր դեբյուտը Չեմպիոնների Լիգայում նշեց փետրվարի 25-ին՝ 1/8 եզրափակչի Արսենալի դեմ խաղում ։ Իր առաջին գոլը Ֆրանսիայի առաջնությունում խփեց մարտի 7-ին՝ Էվիանի դեմ խաղում ։ 2015 թվականի մայիսի 19-ին Տուրեն 4 տարվա պայմանագիր կնքեց Մոնակոյի հետ ։
2015 թվականի սեպտեմբերի 20-ին՝ Լորյանի դեմ խաղում Տուրեն դարձավ գոլի հեղինակ, սակայն Մոնակոն պարտվեց 2-3 հաշվով ։ Նոյեմբերի 29-ին նա դուբլ ձևակերպեց Օլիմպիկ Մարսելի դեմ խաղում ։ 2016-17 մրցաշրջանում Տուրեն անցկացրեց 27 հանդիպում բոլոր մրցաշարերում ՝ դառնալով 5 գոլային փոխանցման հեղինակ և օգնելով Մոնակոյին հաղթել Ֆրանսիայի առաջնությունը ։ 2017 թվականի հուլիսի 29-ին մալիացին խաղադաշտ դուրս եկավ Ֆրանսիայի սուպերգավաթի Պարի Սեն-Ժերմենի դեմ խաղում, սակայն Մոնակոն պարտվեց 2-1 հաշվով ։ Նոյեմբերի 4-ին նա 3 գոլային փոխանցում տվեց Գենգանի դեմ խաղում՝ օգնելով իր թիմին հաղթել 6-0 հաշվով ։
Ակումբային վիճակագրություն
2018 թվականի օգոստոսի 24-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Մալիացի ֆուտբոլիստներ Կատեգորիա:Մոնակոյի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆրանսիացի ֆուտբոլիստներ
Xbox One
Xbox One, թվով երրորդ խաղային հարթակն է ստեղծված Մայքրոսոֆթ ընկերության կողմից։ Թողարկվել է 2013 թվականի մայիսի 23-ին։ Խաղային հարթակի առաջին վաճառքը սկսեց ԱՄՆ-ում, Կանադայում, Մեքսիկայում, Բրազիլիայում, Ավստրալիայում, Նոր Զելանդիայում, Մեծ Բրիտանիայում, Իռլանդիայում, Գերմանիայում, Ֆրանսիայում, Ավստրիայում, իսկ Իտալիայում և Իսպանիայում 2013 թվականի նոյեմբերի 22-ին։ Արժեքը կազմում է ԱՄՆ-ում 499$, Եվրոպայում 499€, իսկ Մեծ Բրիտանիայում 429£։
Շշուկներ
Խոսակցությունները սկսվեցին 2008 թվականին, երբ Մայքրոսոֆթը սկսեց որոնել նոր մենեջեր հաջորդ սերնդի խաղային հարթակի համար ։ Մինչ պաշտոնապես կհայտարարվեր խաղային հարթակի իրական անունը կրում էր «Դուրանգո» կեղծանունը։ Նույնիսկ վարկած կար ըստ մի շարք հայտնի թերթեիր կողմից՝ մասնավորապես «Ֆորբես»-ի, որ այն հավանականությամբ կկրի Xbox Infinity անունը։
Արտաքին տեսք
Այս անգամ նոր սերնդի խաղային հարթակը ավելի պարզ տեսք ուներ՝ սև գույն, լոգոտիպը սպիտակ գույնի (նախորդ հարթակների վրա լոգոտիպը լուսավորված էր կանաչ գույնով), հարթակը պատված է կիսովչափ փայլուն մոխրագույն և ալեխառն սև երանգներով։ Որպեսզի օգտվողը համոզվի, որ հարթակը միացել է լոգոտիպը պետք է լուսավորվի։
Ձայն և Վիդեո
4K վիդեո չափ և 7.1 ձայնի հնարավորություն, Xbox One-ը չունի ելք դեպի կոմպոզիտային և կոմպետենտային վիդեո համակարգ
Թվային ինտերֆեյս
Xbox One-ը ձեզ հնարավորություն կտա օգտվել հավելվածներից (Skype, Internet Explorer և այլն.) որոնք տեղ են գտել էկրանի կողքերում։ HDMI-ով հնարավոր կլինի Xbox One-ը վերածել հեռուստահարթակի, ինչնել իր հերտին հնարավորություն կտա դիտել հեռուստացույց հարթակի միջոցով։
Գեյմփադ
Ներկայացվել է նոխորդ Xbox 360 հարթակի կատարելգործված տեսակը, որը հնառավորություն է տալիս ավելի արագ արձագանքել մոտ 15 % խաղացողի հրահանգներին, կատարվել է մոտ 40 տեխնիկական փոփոխություններ, հնարավորություն կա Wi-Fi Direct, միացնել այլ հավաքակազմ։ Ըստ հեղինակների նոր գեյմփադը կաշխատի 10 տարի։
Արտաքին հղումներ
Xbox One- խաղային համակարգի պաշտոնական կայքէջը
Կատեգորիա:Xbox
Պոնտուս Յանսոն
Ակումբային կարիերա
Յասոնը «Մալմյո» ակումբի սան է։ 2009 թվականին խաղային պրակտիկա ձեռք բերելու համար՝ Յասոնը վարձավճարային հիմունքներով հանդես է եկել «ԻՖԿ Մալմյո» ակումբում։ Սեպտեմբերի 14-ին «Յուրգորդեն» ակումբի դեմ խաղում, Պոնտուսը կատարել է իր նորամուտը՝ Ալսվենսկան լիգայում ։ 2010 թվականի մայիսի 15-ին «Մյալբյու» ակումբի դեմ խաղում, նա խփել է իր առաջին գոլը «Մալմյոյի» կազմում ։ Նույն մրցաշրջանում Յասոնը թիմին օգնել է հաղթել Շվեդիայի առաջնությունում։ 2013 թվականին նա երկրորդ անգամ դարձել է երկրի չեմպիոն, ինչպես նաև նվաճել է Շվեդիայի Սուպերգավաթը։
2016 թվականի ամռանը Յասոնը վարձավճարային հիմունքներով տեղափոխվել է անգլիական «Լիդս Յունայթեդ» ։ Սեպտեմբերի 10-ին՝ «Հադերսֆիլդ Թաուն» ակումբի դեմ խաղում նա կատարել է իր նորամուտը Չեմպիոնշիպում ։ Նոյեմբերի 5-ին՝ «Նորվիչ Սիթի» ակումբի դեմ խաղում նա խփել է իր առաջին գոլը թիմի կազմում ։ Վարձավճարային պայմանագրի ժամկետի ավարտից հետո Յասոնը մնացել է «Լիդսում»՝ ակումբի հետ կնքելով երեք տարվա պայմանագիր ։
Միջազգային կարիերա
2012 թվականի հունվարի 18-ին կայացած Բահրեյնի հավաքականի դեմ ընկերական խաղում Յասոնը կատարել է իր նորամուտը Շվեդիայի հավաքականում ։
2016 թվականի ամռանը Յասոնն ընդգրկվել է Շվեդիայի հավաքականի հայտացուցակում՝ մասնակցելու Ֆրանսիայում կայանալիք Եվրոպայի առաջնությանը։ Մրցաշարում նա եղել է պահեստային և խաղադաշտ դուրս չի եկել։
2018 թվականի Յասոնը մասնակցել է Ռուսաստանում անցկացված աշխարհի առաջնությանը։ Մրցաշարի ընթացքում նա մասնակցել է Հարավային Կորեայի և Անգլիայի հավաքականների դեմ խաղերին։
Ձեռքբերումներ
Թիմային
«Մալմյո»
Արտաքին հղումներ
Կատեգորիա:Շվեդ ֆուտբոլիստներ Կատեգորիա:Մալմյոյի ֆուտբոլիստներ Կատեգորիա:Լիդս Յունայթեդի ֆուտբոլիստներ Կատեգորիա:Տորինոյի ֆուտբոլիստներ Կատեգորիա:Շվեդիայի հավաքականի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի պաշտպաններ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Հայդի
«Հայդին», շվեյցարացի գրող Յոհաննա Սփիրիի ամենահայտնի մանկական ստեղծագործությունն է, որն առ այսօր համարվում է համաշխարհային մանկագրության ամենահայտնի գործերից մեկը։ Վեպը առաջին անգամ լույս է տեսել 1880 թ.՝ «Հայդիի ուղևորության և ուսման տարիները» (գերմաներենով՝ Heidis Lehr- und Wanderjahre) վերնագրով, իսկ մեկ տարի անց՝ 1881 թ., հրատարակվել է վեպի երկրորդ մասը՝ «Հայդին կարողանում է իր սովորածն օգտագործել» (գերմաներենով՝ Heidi kann brauchen, was es gelernt hat) վերնագրով ։ Հետագայում վեպի երկու մասերը հաճախ հրատարակվել են միասին՝ «Հայդի» վերնագրով։
Վեպը պատմում է փոքրիկ Հայդիի մասին, ով ծնողների մահից հետո ապրում էր մորաքրոջ՝ Դեթեի հետ, իսկ այնուհետև տեղափոխվում է պապիկի մոտ։ Այն գրվել է «երեխաների և երեխաներին սիրողների համար», ինչպես գրված է գրքի ենթավերնագրում ։
«Հայդին» ընդգրկված է ամենաշատ վաճառվող գրքերի ցանկում և շվեյցարական գրականության ամենաճանաչված գրքերից է ։
Սյուժե
Սկզբում Հայդիի ժամանումը վրդովեցնում է պապիկին, սակայն շուտով աղջկա բացահայտ խելացիության ու կենսուրախության շնորհիվ նա փոխում է իր վերաբերմունքը թոռնուհու նկատմամբ։ Ալմ Օհիի սերը Հայդիի նկատմամբ օրեցօր ուժգնանում է, բայց պապիկը դժվարանում է դա ցուցադրել։ Հայդին խանդավառությամբ ընկերանում է իր հարևանների՝ երիտասարդ հովիվ Փեթերի, նրա մոր՝ Բրիգիտեի և Փեթերի կույր տատիկի հետ։ Լեռնագագաթի բնակիչները հետզհետե ավելի են մտերմանում Հայդիի հետ։
Երեք տարի անց մորաքույր Դեթեն վերադառնում է իր զարմուհու մոտ ու նրա կամքին հակառակ տանում Ֆրանկֆուրտ՝ ապրելու մի հարուստ ընտանիքում։ Հայդին վարձավճարի դիմաց պետք է ընկերակցեր նրանց հաշմանդամ դստերը՝ Քլարա Զեզեմանին։ Քլարան հմայվում է Հայդիի անմիջականությամբ և ընկերասիրությամբ, իսկ Հայդիի ձախորդությունները, ի տարբերություն Զեզեմանների ընտանիքի խիստ տնտեսուհու՝ օրիորդ Ռոթենմայերի, Քլարային չեն բարկացնում, հակառակը՝ զվարճալի են թվում։ Հայդիի անփութությունն ու անփորձությունը օրիորդ Ռոթենմայերին դիտավորություն են թվում, և նա սկսում է աղջնակին հաճախ պատժել ու կաշկանդել։ Շուտով Հայդին հիվանդանում է, գունատվում ու նիհարում։ Պարզվում է, որ նրա հանկարծակի հիվանդության պատճառը լեռներում մնացած իր անհոգ կյանքի, պապիկի, Փեթերի ու նրա ընտանիքի հանդեպ կարոտն է։ Գրել ու կարդալ սովորելը միակ բանն էր, որ ուրախություն էր պարգևում Հայդիին։ Այս զգացմունքը ուժգնանում է, երբ նա պատկերացնում է, թե ինչպես է կարդալու Փեթերի կույր տատիկի համար։ Զեզեմանների տուն այցելության է գալիս Քլարայի տատիկը՝ տիկին Զեզեմանը, որն ընկերանում է Հայդիի հետ, դառնում է միակ մեծահասակը, որ հասկանում է աղջնակին, օգնում է նրան տառաճանաչ դառնալ և սովորեցնում է աղոթել՝ իր վշտերը սփոփելու համար։
Ամիսներ անց Զեզեմանները իրար են անցնում, երբ սկսում են գիշերները պարբերաբար տան մեջ ինչ-որ ուրվական նշմարել։ Մի գիշեր, երբ Քլարայի հայրը և նրա ընկեր բժիշկը արթուն են մնում՝ տեսնելու այդ իրարանցման պատճառը, բացահայտում են, որ այդ «ուրվականը» Հայդին է, ով իր անհանգստության ու հոգսերի պատճառով լուսնոտ էր դարձել։ Բժիշկը տեսնում է, որ Հայդին շատ ընկճված է, ու զգուշացնում է պարոն Զեզեմանին, որ եթե Հայդին անմիջապես չվերադառնա տուն, կարող է ծանր հիվանդանալ։ Շուտով երջանկացած Հայդին վերադառնում է լեռներ, որտեղ իր պապիկին նույնպես սովորեցնում է աղոթել՝ վշտերն ու հոգսերը սփոփելու համար։ Հայդին հավաստիացնում է պապիկին, որ երբեք ուշ չէ վերադառնալ Աստծո մոտ։ Ալմ Օհին դաս է քաղում թոռնուհու պարզ խորհրդից ու որոշում է վերադառնալ գյուղ և այդքան տարիներ անց կրկին մասնակցել եկեղեցու կիրակնօրյա պատարագին։ Այդ քայլով նա վերջ է տալիս իր մեկուսի կյանքին և ջերմ ընդունելության է արժանանում եկեղեցու հովվի ու մյուս գյուղացիների կողմից։
Անգամ հեռավորության վրա Հայդին ու Քլարան շարունակում են ընկերներ մնալ ու պահում են նամակագրական կապը։ Հայդիի տուն այցելելուց հետո Քլարայի բժիշկը հորդորում է պարոն Զեզեմանին՝ Քլարային ուղարկել Ալպյան լեռներ ընկերուհու՝ Հայդիի մոտ՝ համոզված լինելով, որ լեռների թարմ օդը և Հայդիի հետ շփումը օգտակար կլինեն Քլարայի առողջության համար։ Քլարան ուղևորվում է Հայդիի մոտ և մի հրաշալի ամառ է անցկացնում այնտեղ։ Սարերում Քլարան Հայդիի պես ամեն օր այծի կաթ է խմում, լինում է դաշտերում և ծառերի տակ խաղում է իր ընկերուհու հետ։ Սակայն Փեթերը Հայդիի և Քլարայի ընկերությանը նախանձելու պատճառով Քլարայի դատարկ սայլակը սարից ներքև է հրում, և այն ջախջախվում է։ Սակայն պատահարից հետո Փեթերը զղջում է իր արածի համար և խոստովանում է Հայդիին։
Հայդիի ու Փեթերի հետ լեռներում ապրելով՝ Քլարան երազում էր վազելու ու խաղալու մասին ու որոշում է փորձել քայլել։ Իր անվասայլակը կորցնելն ավելի է դրդում Քլարային հաստատակամորեն ձգտելու իր նպատակին։ Անդադար փորձերի, Ալմ Օհիի ու իր ընկերների շնորհիվ Քլարային հաջողվում է իրականացնել իր երազանքը. նա սկսում է քայլել։
Երբ Քլարայի տատիկն ու հայրիկը գալիս են նրան այցելության Ալպյան լեռներում, նրանց անակնկալ է սպասվում։ Քայլող Քլարային տեսնելով՝ նրանք ապշում և ցնծում են։ Զեզեմանները խոստանում են Հայդիին ապահովել մշտական խնամակալությամբ, երբ պապիկն այլևս ի վիճակի չլինի։
Ադապտացիաներ
Իր հրատարակման օրից ի վեր «Հայդին» ոգեշնչման աղբյուր է եղել բազմաթիվ ֆիլմերի, հեռուստասերիալների և թատերական ներկայացումների ստեղծման համար։ Ալպերում ապրող աղջնակի մասին նկարահանվել են շուրջ 20 ֆիլմ և հեռուստասերիալ ։
Հայդիլենդ
Հայդիլենդը, որն իր անվանումը ստացել է «Հայդի» գրքից, կարևոր զբոսաշրջության վայր է, որի այցելուները հիմնականում ճապոնացի և կորեացի զբոսաշրջիկներ են ։ Մայնֆելդը Հայդիլենդի կենտրոնն է, իսկ նախկինում Օբերոֆել կոչվող մի գյուղ վերանվանվել է Հայդիդորֆ ։
Հատորներ
Գրքի հինգ հատորները՝ «Հայդին և իր ընկերները», «Հայդին մեծանում է», «Հայդիի երեխաները», «Հայդին տատիկ է դառնում» և «Հայդիի երկրում», ո՛չ գրվել են, ո՛չ էլ հաստատվել Սփիրիի կողմից, այլ ադապտացվել են վեպի ֆրանսերեն տարբերակի թարգմանիչ Չարլզ Թրիթենի կողմից 1930-ականներին՝ Յոհաննա Սփիրիի մահից շատ տարիներ անց ։
Բավականին տարբերություններ կան «Հայդիի» բնօրինակի և Թրիթենի հատորների միջև.
1. Հայդիի բնօրինակում Սփիրին ներկայացնում ու նկարագրում է Հայդիի հասարակ կյանքը՝ ոգեշնչվելով երեխաների և մանկության նկատմամբ տածած իր սիրով։ Սփիրին նշել է, որ գիրքը գրվել է «երեխաների և երեխաներին սիրողների համար», սակայն հատորները ուրիշ երանգ են տալիս վեպին, երբ Հայդին մեծանում է և ամուսնանում։
2. Բնօրինակում Հայդին հինգից տասը տարեկանում ունի սև գանգուր կարճ մազեր, մինչդեռ «Հայդին մեծանում է» վեպում 14 տարեկան Հայդիի մազերը ուղիղ են, երկար ու շեկ։
Հայդիի հիմքերը
2010 թ. ապրիլին շվեյցարացի դասախոս Փեթեր Բիյութները հայտնաբերեց մի գիրք, որի հեղինակն էր գերմանացի Ադամ ֆոն Քամփը։ 1830 թ. գրված այդ պատմությունը վերնագրված է «Ադելաիդ կամ Ալպյան լեռների դուստրը» (գերմաներեն՝ Adelheide, das Mädchen vom Alpengebirge) ։ Երկու պատմությունների սյուժեներն ու տեսարանները բազում նմանություններ ունեն։ Սփիրիի կենսագիրն ասել է, որ շատ հավանական է, որ Սփիրին ծանոթ է եղել այդ գործին, քանի որ մեծացել է գրականագետի ընտանիքում։
Հայդին հայերեն
Հայդիի առաջին չորս գլուխները հրատարակվել են «Հասկեր» մանկական բանահյուսության և գրականության տարեգրքում (2014-2015 թթ.) ։
2013 թ. «Զանգակ» հրատարակչության կողմից հայերեն հրատարակվել է վեպի կարճ վերապատումը, որը նախատեսված է փոքրիկների համար։ Գերմաներենից անգլերեն վերապատմել է Ռոն Ռանդալը, իսկ անգլերենից հայերեն թարգմանել է Ալվարդ Ջիվանյանը ։ Գիրքը հրատարակվել է «Դասական մատենաշարով»՝ «Փոքրիկ տիկիններ» , «Օզի կախարդը» և «Գանձերի կղզին» վերապատումների հետ մեկտեղ։ Գիրքը պատկերազարդել է Իվա Սաշևայը՝ մանուկների համար շատ գրավիչ և հետաքրքիր լուծումներով։
2016 թ. «Զանգակ» հրատարակչությունը հրատարակել է նաև Հայդիի մասին պատմող վեպի առաջին մասի թարգմանությունը՝ «Հայդի» վերնագրով ։ Գերմաներենից թարգմանել է Լիանա Սաֆարյանը, իսկ նկարազարդումների հեղինակը Թոմի Ունգերերն է։
Ծանոթագրություններ
Կատեգորիա:1881 վեպեր Կատեգորիա:Հեռուստաշոուների հիմք ծառայած վեպեր
Մաքուր երկաթի գործարան
«Մաքուր երկաթի գործարան», մոլիբդենի խտանյութ վերամշակող բաց բաժնետիրական ձեռնարկություն Հայաստանի մայրաքաղաք Երևանում ։
Խորհրդային շրջանում գիտահետազոտական կապերի մեջ է եղել ԽՍՀՄ սև մետալուրգիայի մինիստրության սև մետաղների կենտրոնական, Ուկրաինական ԽՍՀ հատուկ պողպատի, Դոնեցկի սև մետաղների և այլ գիտահետազոտական ինստիտուտների հետ։
Արտաքին հղումներ
Կատեգորիա:Երևանի գործարաններ Կատեգորիա:1960 հիմնադրումներ Հայաստանում
Ռոմանովներ (վավերագրական ցիկլ)
«Ռոմանովներ» (Романовы (документальный цикл)), մինի-սերիալ, վավերագրական դրամա նվիրված Ռոմանովների դինաստիայի գահակալության 400-ամյակին։ Վավերագրական դրամայի առաջին շարքը արդեն ցուցադրվել է 2013 թվականի նոյեմբերի 4-ին Առաջին ալիքի եթերում։
Լազենկովսկի կամուրջ
Լազենկովսկի կամուրջ (Most Łazienkowski), հնգաթռիչք պողպատե ավտոմոբիլային կամուրջ Վարշավայում, Լեհաստան, Վիսլա գետի վրա։ Կառույցն ունի 423 մետր երկարություն, 28 մետր լայնություն։ Կամրջի վրա կան երեք շերտեր յուրաքանչյուր ուղղությամբ և մայթ հետիոտնի համար։ Կամրջի անունը կապված է Լազենկի այգու և պալատի հետ, որոնք գտնվում են կամրջից հարավ-արևմուտք։
Ազալիա Դոլգովա
Ազալիա Դոլգովա, խորհրդային և ռուսական քրեաբան, իրավաբանական գիտությունների դոկտոր, ՌԽՖՍՀ֊ի պատվավոր իրավաբան, Պետական Դումայի հակակոռուպցիոն հանձնաժողովի փորձագետի խորհրդի անդամ ։ Ռուսաստանի քրեաբանական ասոցիացիայի նախագահ ։
Լազենկովսկի կամուրջ
Պատմություն
Վարշավայի գլխավոր հատակագծով նախատեսված է եղել Լազենկովսկի կամուրջը կառուցել 1960-ական թվականներին։ Կամրջի նախագծի վրա աշխատել է «Տրանսնախագիծ» ինժեներական բյուրոյի թիմը Եժի Մազուրի ղեկավարությամբ։ Շինարարությունը տևել է 1971 թվականից մինչև 1974 թվական։ Կամրջի պաշտոնական բացումը տեղի է ունեցել 1974 թվականի հուլիսի 22-ին Լեհաստանի վերածննդի օրը, ինչի մասին վկայում է բրոնզե հուշատախտակը՝ տեղադրված կամրջի հարավային ճաղաշարքում ։ Կամուրջը դարձավ ժողովրդական բանակի ծառուղու շարունակությունը և ընդգրկվեց նոր Լազենկովսկի ուղեգծի կազմում։
Ռոմանովներ (վավերագրական ցիկլ)
Նկարագրություն
Սյուժեն ներառում է պատմական իրադարձությունները, սկսած Միխայիլ Ֆեոդորովիչ Ռոմանովի գահակալությամբ և վերջացրած Ցարական ընտանիքի գնդակահաությամբ։ Յուրաքանչյուր սերիա նվիրված է Ռոմանովների տան մեկ կամ մի քանի թագավորների և կայսրերի կառավարմանը  ։
Լազենկովսկի կամուրջ
Պատմություն
1981-1998 թվականներին կամուրջը կոչվել է «Գեներալ Զիգմունտ Բերլինգի անվան Լազենկովսկի կամուրջ»՝ ի պատիվ Լեհաստանի ռազմական հրամանատար, Երկրորդ համաշխարհային պատերազմի մասնակից Զիգմունտ Բերլինգի, սակայն գործնականում այս անունը գրեթե չի օգտագործվել։
Բացումից հետո կամուրջը բազմիցս վերանորոգվել է։ 1975 թվականին կամրջի վրա տեղի է ունեցել առաջին հրդեհը, ավելի մեծ հրդեհ բռնկվել է 2015 թվականի փետրվարի 14-ին, այրվել են վահանակները, ապամոնտաժվել է տեխնիկական հարթակը։ Կամրջային կառուցվածքների վնասներով պայմանավորված՝ կամուրջը մի քանի ամսով փակվել է։ Ամբողջությամբ փոխարինվել է կամրջի կառուցվածքը։ Կամրջի վերաբացումը տեղի է ունեցել 2015 թվականի հոկտեմբերի 28-ին ։
Մեքենաների երթևեկությունը կամրջի վրա ինտենսիվ է։ Միջին հաշվով մեկ օրում կամրջով անցնում է 117752 ավտոմեքենա (ըստ 2015 թվականի տվյալների) ։
Արտաքին հղումներ
Կատեգորիա:Լեհաստանի կամուրջներ
Ռոմանովներ (վավերագրական ցիկլ)
Արտաքին հղումներ
Կատեգորիա:Կենսագրական ֆիլմեր Կատեգորիա:2013 ֆիլմեր
Ազալիա Դոլգովա
Կենսագրություն
Ծնվել է 1937 թվականի հուլիսի 5֊ին Խաբարովսկ քաղաքում։ 1959 թվականին ավարտել է Մոսկվայի պատական համալսարանի իրավաբանական ֆակուլտետը։